OzLabs/hebrew-wiki-articles huggingface dataset:
חסידות מישקולץ

[[הגעלת כלים לקראת פסח בחצר מבנה החסידות בפתח תקווה בשנת ה'תשע"ג (2013)]]
חסידות מישקולץ היא חצר חסידית שבסיסה בפתח תקווה. מייסד החסידות והעומד בראשה הוא הרב שלום ברגר, מחבר הספר "אור שלום", שהקים את החסידות בשנות ה-90 של המאה ה-20.

==האדמו"ר==
הרב ברגר מיוחס בן אחר בן לרבי יצחק דוב מרגליות, מתלמידי הבעל שם טוב. אביו, הרב אליעזר ברגר, היה רב בעיר מישקולץ שבהונגריה, שם גם נהג במנהגי אדמו"רות. אחרי השואה עלה לישראל והתיישב בקריית אתא ובשנותיו האחרונות בשיכון ויז'ניץ בבני ברק (נפטר בכ"ט באייר ה'תשמ"ב ונטמן בהר הזיתים). מדברי תורתו יצא לאור ספר בשם "זיכרון אליעזר"..

הרב ברגר למד בבחרותו בישיבת טשיבין ואצל רבי משה יהושע הגר, האדמו"ר מוויז'ניץ. הוא נשא לאישה את בתו של הרב יחזקאל טויסיג, בנו של הרב ישראל טויסיג ממטרסדורף. התיישב בפתח תקווה והקים את ישיבת זיכרון אליעזר לזכר אביו.

==קהילות ומוסדות==
בית הכנסת המרכזי של החסידות שוכן בעיר פתח תקווה, וכן בתי מדרש בירושלים ובאלעד (נחנך ב-2012) וכן בית כנסת כלל חסידי בעמנואל. תלמוד תורה וישיבה ("זיכרון אליעזר") בפתח תקווה, בית תמחוי ומוסד צדקה ("יד תומכת") בעיר פתח תקווה, וכן מערך כשרות המפקח על מספר דוכנים של מזון מהיר בעיר (הכשרות אינה מוכרת על ידי הרבנות הראשית לישראל).

החסידות ידועה בעיקר בשל אירוע שמחת בית השואבה, שהיא מקיימת במוצאי החג הראשון של סוכות בהשתתפות ראש עיריית פתח תקווה ואישי ציבור נוספים, זמרים והרכבים חסידיים בולטים. דבר שמושך אלפי משתתפים מהעיר ומסביבתה,. בערבי החגים פסח וסוכות מוציאה החסידות את "ביטאון ממלכת התורה" המכיל סקירה של פעילות החסידות ואסופת חידושי תורה.

"מקהלת חסידי מישקולץ" הוציאה ב-2005 תקליטור מוזיקה חסידית בשם "ישישו", שחלק מלחניו הולחנו בידי הרב ברגר. ב-2011 הוציאה סינגל עם לחן של הרב ברגר למילות והיא שעמדה מהגדה של פסח.

==קישורים חיצוניים==

* חיים רייך, ריאיון לרגל כינוס השלוחים: [http://old2.ih.chabad.info/#!g=1&url=article&id=78580 האדמו"ר ממישקולץ חושף: הקשר שלי עם ליובאוויטש], אתר חב"ד אינפו כ"ו חשון התשע"ד (30.10.2013)

==הערות שוליים==

מישקולץ
קטגוריה:פתח תקווה: דת
אג'יאל - חטיבה ערבית בשומר הצעיר

תנועת אג'יאל (בערבית: أجيال – דורות) היא תנועת נוער ערבית-ישראלית שנוסדה בשנת 2006, ופועלת כיום כחטיבה ערבית אוטונומית כחלק מתנועת השומר הצעיר.

==היסטוריה==
תנועת אג'יאל קמה כהמשך לתנועת הנוער ההיסטורית "הנוער הערבי החלוצי", שהוקמה ביזמת מפ"ם בראשית שנות החמישים. עם תום תקופת הממשל הצבאי, נחלשה משמעותית התנועה, ועד שנות השמונים התקיימה במתכונת מצומצמת כ"תנועת הנוער הערבית". בשנת 2004 התפרקה תנועת הנוער הערבית, ובשנת 2006 התקבלה החלטה משותפת לקיים את התנועה כחטיבה אוטונומית בתוך תנועת השומר הצעיר, כדי לאפשר קיום של תנועת נוער חילונית במגזר הערבי בישראל. הצפייה היא שכאשר תנועת אג'יאל תוכל לתפקד כתנועת נוער עצמאית - בעיקר מבחינת היקף החניכים הנדרש על פי משרד החינוך להגדרתה כתנועת נוער - היא תיפרד לדרכה העצמאית.

==הסמל==
* עץ הזית מסמל שורשיות
* עלי עץ הזית מסמלים שלום
* עלי הזית אינם סגורים, וזה מסמל את קבלת השונה פנימה ופתיחותה של התנועה

==בסיס רעיוני==
התנועה מבססת את הפדגוגיה שלה על האמונה באדם ובוחרת בדרך החינוך הבלתי פורמלי להנחלת ערכיה. תנועת אג'יאל רואה בחינוך כלי מרכזי להבטחת ניידות חברתית, ודרך מרכזית לקידום ופיתוח החברה הערבית בישראל.

התנועה בוחרת את דרכי פעילותה בהתאם לצורכי החברה בה היא מתקיימת, ומטרתה ליצור הנהגה בחברה הערבית על מנת שתוכל להיאבק למען שוויון זכויות בישראל.

בשנת 2010 השתתפה החטיבה בוועידה הארצית ה-17 של תנועת השומר הצעיר, בה הוגדרה אג'יאל מחדש כשותפה העיקרית של השומר הצעיר ליצירת בסיסים ערכיים לדיאלוג בין החברה היהודית לחברה הערבית בישראל.

==פעילות==
===סניפים===
* שעב
* סכנין
* דיר חנא
* נוג'ידאת
* כפר מנדא
* חיפה - חליסה
* חיפה - עבאס
* חיפה - כבאביר
* טייבה
* זמר
* לוד
* רמלה
* כפר קרע
* הואשלה
* עראמשה
* רהט
* תל שבע
* אלסייד
* כפר ברא
* קלנסוה
* כאבול

===מטרות חברתיות===
* טיפוח הזהות הערבית פלסטינית של הערבים אזרחי מדינת ישראל
* צדק חברתי ואורח חיים דמוקרטי
* דו קיום המבוסס על שוויון, שיתוף פעולה וכבוד הדדי
* טיפוח מנהיגות צעירה הדוגלת בשלום, הומניזם ואחוות עמים
* שוויון וקידום מעמד האישה הערבייה בחברה
* אחווה ומאבק נגד קנאות חמולתית ועדתית
* התנדבות ועידוד התרומה לקהילה, טיפוח ועידוד יזמות חינוכית
* שמירה על איכות הסביבה ואהבת הטבע

===תחומי פעילות===
* פעילות מקומית של חינוך בלתי פורמלי בסניפים.
* פעילות ארצית, מחנה הכשרה למד"צים, קייטנות, סמינרים, ימי התנדבות וימי עיון.
* פרויקטים דו לאומיים בשיתוף עם השומר הצעיר
* פרויקטים עם תנועות נוער פלסטיניות.
* פעילות בינלאומית בשיתוף עם תנועת ה-IFM, המאחדת את כל תנועות הנוער הסוציאליסטיות בעולם
* משלחות חילופי נוער.

==קישורים חיצוניים==
* 
* 

קטגוריה:תנועות נוער
קטגוריה:השומר הצעיר
קטגוריה:ערביי ישראל: ארגונים
סוף השבוע

סוף השבוע (בצרפתית: Week-end) הוא סרט קולנוע צרפתי משנת 1967 בבימויו של ז'אן-לוק גודאר.

== עלילה ==
העלילה מספרת על זוג צרפתי מפריז, הנוסע לסוף שבוע, לנורמנדי, במהלכו הם רוצחים את אימה של הבחורה בשל סירובה לתת להם כסף לקנות רכב. סוף השבוע של הזוג הופך למסע אלים, ככל שמתפתחת העלילה. במהלך מסעם פוגשים בני הזוג דמויות היסטוריות וספרותיות כמו אמילי ברונטה הלבושה כמו אליס בארץ הפלאות, פסנתרן ומלחינים.

דימוי האלימות מגיע לשיאו כאשר לקראת סוף השבוע בני הזוג מוחזקים כשבויים בשבט קניבלים.

גודאר משתמש בסרט למתן ביקורת על החברה הצרפתית ועל תרבות המערב והקפיטליזם. הוא משווה את החברה לעיסוק בזנות, כעבודה מכניסה אך ריקה מתוכן שבעזרתה ניתן יהיה לקנות מכונית לבילוי. בסרט, הדבר היחיד שהיה חשוב לזוג הצרפתי, לצבור סכום גדול ככל האפשר על מנת לממן חופשה ארוכה. 

השימוש בכרזת הסרט בצבע דגל צרפת מראה את הביקורת של גודאר על החברה הצרפתית.

==קישורים חיצוניים==

קטגוריה:סרטי ז'אן-לוק גודאר
קטגוריה:סרטים צרפתיים
קטגוריה:סרטי 1967
צ'יפנדייל (ניו סאות' ויילס)

אוניברסיטת נוטרדאם, בצ'יפנדייל
צ'יפנדייל (באנגלית: Chippendale) הוא פרוור בסידני, והוא מנוהל על ידי עיריית סידני (The City of Sydney). 

==גאוגרפיה==
צ'יפנדייל ממוקם כ-2 ק"מ דרומית למרכז העסקים הראשי של סידני, וגובל ברחובות ברודוויי מצפון (בגבול עם הפרוור אולטימו), קליבלנד מדרום (בגבול עם הפרוורים דרלינגטון ורדפרן), אוניברסיטת סידני במערב (בסמוך לפרוורים גליב וקמפרדאון) ותחנת הרכבת סנטרל במזרח, בסמוך לסארי הילס. צדו המערבי של צ'יפנדייל מוקצה לבנייני מגורים, אך למרות זאת הוא הפרוור הצפוף ביותר (על פי נתוני העיתון סידני מורנינג הראלד) עם הכמות המינימלית של מקום מחיה לאדם מכל פרוורי סידני.

==היסטוריה==
שטר הקניין הראשון באזור ניתן בשנת 1819 לוויליאם צ'יפנדייל, לבניין אחוזה על שטח של 95 אקרים. הפרוור כיום קרוי על שם אותה אחוזה. השטח נמכר שוב ושוב (חלק משטח אחוזת צ'יפנדייל המקורית נמצא בפרוור רדפרן מדרום) עד שלבסוף הגיע לידי ויליאם הצ'ינסון ב-1833, בתצורתו הנוכחית.

==תרבות==
בצ'יפנדייל מצויה תחנת רכבת היסטורית, שהפכה ב-1989 מתחנת רכבת פעילה לאתר בשימור. שמה הרשמי הוא תחנת ריג'נט סטריט, אך היא מכונה תחנת בית העלמין (Mortuary Station), שכן בה היו יוצאות רכבות לבית העלמין רוקווד. בית עלמין זה הוא הגדול ביותר בחצי כדור הארץ הדרומי, וכולל חלקות לקבורה קתולית, אנגליקנית, מוסלמית ויהודית, בין השאר. כיום מקיף את התחנה הישנה גן מטופח.

בצ'יפנדייל מצויה אחת ממבשלות הבירה העתיקות ביותר בניו סאות' ויילס, קרלטון אנד יונייטד (Carlton & United Breweries) אם כי זו סגורה החל מ-2007, אז האתר נקנה על ידי חברת נדל"ן.

צ'יפנדייל סמוך למספר קמפוסים חשובים, בין השאר אוניברסיטת נוטרדאם אוסטרליה בגבולו הצפוני, ואוניברסיטת הטכנולוגיה של סידני (University of Technology Sydney) ואוניברסיטת סידני בקרבת צדו המערבי.

==קישורים חיצוניים==

* [https://web.archive.org/web/20090924085225/http://info.id.com.au/dosydney/Default.aspx?pg=1&gid=1450 צ'יפנדייל באתר "Dictionary of Sydney"]
* [http://www.sydney-suburbs.com.au/Sydney_suburb/Chippendale/Suburbs/16247 צ'יפנדייל באתר "Sydney Suburbs"]

קטגוריה:פרוורי סידני
תוכולתי-נינורתה הראשון

תוכולתי-נינורתה הראשון (Tukulti-Ninurta I) מלך אשור בשנים 1243 - 1207 לפנה"ס לערך. משמעות שמו: "נותן את אמוני באל נינורתה". ירש את אביו שלמנאסר הראשון. במחצית הראשונה של מלכותו יצא להילחם נגד החיתים, וניצח אותם בקרב ניחריאה (עיר באזור נהר החידקל).

בשנת 1230 לפנה"ס נלחם נגד מלך בבל הכשי כשתיליאש הרביעי, ניצח אותו, כבש את בבל הגלה את מלכה לאשור ומינה מושלים מקומיים שהיו כפופים אליו. לאחר שהצבא האשורי עזב, בבל מרדה, ותוכולתי חזר ובזז את מקדשיה. הוא הקים עיר חדשה בשם כר-תוכולתי-נינורתה. בהיותו בעיר, בנו מרד בו וצר עליו. במהלך המצור נרצח תוכולתי, וירש אותו בנו אשור-נדין-אפלי. לאחר מותו החלה לשקוע ממלכת אשור.

==קישורים חיצוניים==

* 
* 

==הערות שוליים==

קטגוריה:אישים שחיו באלף ה-2 לפנה"ס
קטגוריה:מלכי אשור התיכונה
Scroll Lock

מיקום המקש במקלדת
מקש Scroll Lock הוא מקש (לעיתים בצירוף נורית חיווי) המופיע על מרבית המקלדות המודרניות. בדרך כלל מופיע המקש ביחד עם מקשי Break ו-Pause, וליד המקש SysRq/Print screen. 
לרוב, מקש זה לא נמצא בשימוש ולכן יצרני מקלדות מסוימים הסירו אותו לגמרי. במקלדות אפל המקש לא קיים כיום כלל, למעט בכמה מקלדות ADB ישנות.
במערכות הפעלה מבוססות שורת הפקודה כגון DOS, לחיצה על מקש זה נעלה את הסמן, ובהקשה על מקשי החצים שורות הטקסט היו נגללות ללא תזוזת הסמן (בדומה לכפתור הגלגלת שבאמצעו של העכבר).

מערכות הפעלה חדשות המשתמשות בממשק גרפי, כגון חלונות, כמעט שלא עושות שימוש במקש זה, אולם בתוכנות מסוימות אפשר עדיין להשתמש במקש לצורך פעולתו המקורית, כגון בתוכנת Excel.

== ראו גם ==
* מקשי קיצור
* SysRq

==קישורים חיצוניים==

קטגוריה:מקשים
רדפרן

רדפרן (באנגלית: Redfern) הוא פרוור בסידני, המנוהל על ידי עיריית סידני (The City of Sydney). הוא נחשב לאחד מהפרוורים העניים תחת עיריית סידני, ובעשור השני של המאה ה-21 הוא אמור לעבור סדרה של מיזמי שיפוץ ועידוד צמיחה מטעם העירייה.

==גאוגרפיה==
רדפרן ממוקם שלושה ק"מ דרומית למרכז העסקים הראשי של סידני. הוא גובל מצפון בצ'יפנדייל, מצפון מזרח בסארי הילס, במערב בדרלינגטון ובדרום באלכסנדריה. בפרוור מצויה תחנת הרכבת רדפרן, אחת התחנות הגדולות ביותר באזור דרומית לתחנת הרכבת סנטרל. הרחוב הראשי החוצה את הפרוור הוא רחוב רדפרן, ורחובות נוספים באזור כוללים את רחוב ריג'נט וגיבסון.

==היסטוריה==
הפרוור קרוי על שם ד"ר ויליאם רדפרן, שקיבל שטר קניין על 100 אקרים בפרוור מידי המושל לאכלן מקוורי. בית האחוזה המקורי היה עטור גנים, והשתרע יותר דרומית ומזרחית מגבולותיו של רדפרן כיום. לאחר הקמתה של תחנת הרכבת סנטרל, הפרוור השתלט על השטח ממערב (שהיה קרוי אווליי) ונבנתה שם תחנת הרכבת רדפרן, ששינתה את גבולותיו הלכה למעשה. השטח ממערב לתחנה זו קרוי עד היום אווליי ונחשב פרוור נפרד. בסוף המאה ה-19 החלו זורמים לפרוור מהגרי עבודה מרחבי העולם, ונוצר ריכוז של עובדים ובעלי עסקים ממוצא סורי. 

במהלך המאה ה-20 הפך רדפרן להיות פרוור מהגרים מובהק. ב-1965 הוקמה במקום ממיינת הדואר של רדפרן, מערכת ממוכנת שהייתה אמורה למיין ביעילות דברי דואר בעבור רשות הדואר של עיריית סידני. לטובת בנייתה, פונו בכח 300 מהגרים מבתיהם ואלו נהרסו. אירוע זה הפך את בניין הדואר לידוע לשמצה, במיוחד במבחן התוצאה: מכונת המיון לא הועילה, ולמעשה גרמה לאיבוד ולהשחתה של מכתבים רבים, וזכתה לכינוי The Redfern Mangler.

בשנת 2004 החלו במקום מהומות רדפרן: נער בשם תומאס היקי נהרג בתאונת אופניים, לאחר שרכב לעבר גדר משוננת בקירוב לתחנת הרכבת ברדפרן. עלונים שחולקו לקהל המתאבלים האשימו את המשטרה, שרדפה אחר הנער למותו. לאחר שהמשטרה סגרה את הרחוב שהיה זירת האירוע, נוער מקומי החל זורק אבנים ובקבוקים, והאירועים הוסלמו במהירות למהומות. בחקירת המשטרה לאחר האירוע קבעו החוקרים כי למרות שהמשטרה עקבה אחר הנער, היא לא גרמה ישירות למותו - מסקנה שגרמה להתרעמות באוכלוסייה המקומית.

==תרבות==
תחנת הרכבת רדפרן
ברדפרן מצוי רדפרן פארק, גן ציבורי הכולל מזרקות ואנדרטאות ספורות. מרבית אזורי הקניות בפרוור מרוכזים ברחוב רדפרן, בסמוך לתחנת הרכבת. רדפרן בנויה בחלקה בתי שורה ויקטוריאניים, ובחלקה בינוי ציבורי זול, מתקופה מודרנית יותר. בפרוור כנסיות המשרתות את הקהילה האנגליקנית, קתולית ויוונית אורתודוקסית.

בשנת 2013 שודרה הסדרה "הפרבר" העוסקת במתרחש במקום.

==קישורים חיצוניים==

* [https://web.archive.org/web/20090925074951/http://info.id.com.au/dosydney/Default.aspx?pg=1&gid=5100 רדפרן באתר "Dictionary of Sydney"]
* [http://www.sydney-suburbs.com.au/Sydney_suburb/Redfern/Suburbs/16263 רדפרן באתר "Sydney Suburbs"] 

קטגוריה:פרוורי סידני
קטגוריה:גיי וילג'
נפת חדרה

נפת חדרה היא נפה במחוז חיפה במדינת ישראל. הנפה קרויה על שם חדרה שהיא העיר הגדולה בנפה. בשנת 2023 חיו בשטח הנפה 487,337 נפש.

שטח הנפה 572 קמ"ר, גבולותיה: במערב - חוף הים התיכון, ממזרח - נפת יזרעאל, מצפון - נפת חיפה, מדרום - נפת השרון.

בנפה מתגוררים יהודים ומוסלמים, המוסלמים מתגוררים בואדי עארה שנמצא בתחומה של הנפה.

{| class="wikitable"
! style="font-size:120%; background:#aaff66;" | ערים
! style="font-size:120%; background:#aaff66;" | מועצות מקומיות
! style="font-size:120%; background:#aaff66;" | מועצות אזוריות
|-
| valign="top" |
*אום אל-פחם
*אור עקיבא
*באקה אל-גרבייה
*חדרה
*חריש
*כפר קרע
| valign="top" |
* בנימינה - גבעת עדה
* בסמ"ה
* ג'סר א-זרקא
* ג'ת
* זכרון יעקב
* מעלה עירון
* ערערה
* פוריידיס
* פרדס חנה - כרכור
| valign="top" |
*מועצה אזורית אלונה
*מועצה אזורית חוף הכרמל
*מועצה אזורית מנשה
|}

==קישורים חיצוניים==

קטגוריה:מחוז חיפה
חדרה
אליזבת: תור הזהב

אליזבת: תור הזהב (באנגלית: Elizabeth: The Golden Age) הוא סרט קולנוע בריטי משנת 2007. הסרט הוא סרט המשך לסרט אליזבת' מ-1998, וכמוהו, מהווה דרמה היסטורית אודות אליזבת הראשונה, מלכת אנגליה. הסרט מתמקד במאבקיה של אליזבת' כנגד ספרד, ובמאבקי הכוח בין המעצמות עד לפרשת הארמדה הספרדית.

הסרט זכה בפרס אוסקר בקטגוריית עיצוב התלבושות הטוב ביותר והיה מועמד לאוסקר בקטגוריית השחקנית הטובה ביותר עבור קייט בלאנשט על משחקה בתפקיד אליזבת'.

הסרט בוים על ידי שאקאר קפור והופק על ידי סרטי יוניברסל וWorking Title Films. התסריט נכתב על ידי ויליאם ניקולסון ומייקל הריסט. צילומי הסרט נעשו בבריטניה ובצרפת.

== שחקנים ==
קייט בלאנשט בתפקיד המלכה אליזבת הראשונה: הדמות המרכזית, מלכת אנגליה בתקופת תור הזהב, הידועה בחוזקה ובחושה הפוליטי.

קלייב אוון בתפקיד סר וולטר ראלי: חוקר והרפתקן שתופס את עינה של המלכה אליזבת, מה שמוביל למערכת יחסים רומנטית מורכבת.

ג'פרי ראש בתפקיד סר פרנסיס וולסינגהם: מנהל הריגול הנאמן והערמומי של אליזבת, המקדש עצמו להגנה על המלכה מאיומים.

סמנתה מורטון בתפקיד מרי, מלכת הסקוטים: בת דודתה ויריבתה של אליזבת, נכלאה בשל תביעתה לכס המלכות האנגלי.

אבי קורניש בתפקיד בס ת'רוקמורטון: גברת ממתינה (Lady-in-waiting) וידידה קרובה של המלכה אליזבת, שמסתבכת ברומן שערורייתי.

ג'ורדי מולה כמלך ספרד פיליפ השני: המלך הספרדי החזק המהווה איום משמעותי על אנגליה.

ריס איוואנס בתור רוברט רסטון: חבר נאמן בחצרה של אליזבת, המוטל עליו להגן עליה.

אדי רדמיין בתפקיד אנתוני באבינגטון: קתולי צעיר שמעורב במזימה נגד המלכה אליזבת.

טום הולנדר בתפקיד סר אמיאס פאולט: השגריר האנגלי בסקוטלנד, האחראי על החזקת מרי, מלכת הסקוטים בשבי.

דייוויד ת'רפול בתפקיד הווארד: חבר במועצה של אליזבת ויועץ מהימן.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה היסטורית
קטגוריה:סרטי אולפני יוניברסל
קטגוריה:סרטי 2007
קטגוריה:זוכי אוסקר: התלבושות הטובות
קטגוריה:סרטים באנגלית
קטגוריה:סרטים בריטיים
קטגוריה:סרטי המשך
אופיר פרחי

אופיר פרחי (נולד ב-30 במאי 1986) הוא כדורסלן עבר ישראלי ששיחק בעמדת הרכז וכיום משמש כמאמנה של הפועל חבל מודיעין מהליגה הארצית

== קריירה ==
פרחי גדל בקבוצת הנוער של מכבי ראשון לציון, וב-2004 הועלה לקבוצת הבוגרים. בעונת 2004/2005 הגיע עם קבוצתו עד לשלב חצי גמר גביע המדינה, במדיה קלע בממוצע 2.2 נקודות למשחק, עם 58 אחוזים מקו העונשין.

פרחי, שיחק בנבחרת האולימפית ושחקן נבחרת הנוער בשנת 2004. שחקן נבחרת העתודה בשנים 2005–2006. כבר בעונתו השנייה בבוגרים קיבל אצל גיא גודס לא מעט הזדמנויות ולא פעם גם הצדיק אותן, בעיקר בכל הקשור למשחק הגנה וזריקת שלשות.

בעונת 2006/2007 שיחק בליגה הלאומית במדי הפועל יקנעם/מגידו עם ממוצע של 10.7 נקודות, 3.4 אס' למשחק

פרחי חזר לראשון לציון לפני עונת 2007/2008, בה שיחק שנתיים עם ממוצע של 3.2 נקודות בראשונה ו-2.8 בשנייה.

לקראת עונת 2009/2010, חתם פרחי במכבי אשדוד מהלאומית, במטרה להוביל אותה לליגת העל. שנה לאחר מכן, הצטרף לקבוצת מכבי באר יעקב.

ב-31 ביולי 2011 חתם פרחי בקבוצת הפועל גלבוע גליל מליגת העל, איתה זכה באליפות הליגה הבלקנית. ובתאריך 10 ביולי 2012, חתם בקבוצת הפועל חולון. ובחודש דצמבר עבר לאליצור יבנה. בתחילת עונת 2013/14 חתם באגודת ספורט רמת השרון. בספטמבר 2014 עבר למכבי רחובות.

בתחילת עונת 2018/2019 חתם בקבוצת מכבי שדרות מליגה ארצית דרום.

ב-2019 הצטרף פרחי לאליצור נחל שורק גם היא מהליגה הארצית.

ב-2020 פרש מכדורסל ומונה לתפקיד עוזר המאמן במכבי עירוני רחובות מהליגה הארצית וסייע לה להעפיל לליגה הלאומית.

ביוני 2022 מונה למאמנה של נחל שורק, בעונת הבכורה על הקווים הוביל פרחי את הקבוצה למקום ה-7 ולרבע גמר הפלייאוף לראשונה בהיסטוריה של הקבוצה, אך בשלב זה הודחה הקבוצה לאחר הפסד להפועל כפר קאסם.

ביוני 2023 מונה למאמנה של הפועל חבל מודיעין.
==קישורים חיצוניים==

* 
* 
* [https://www.makorrishon.co.il/nrg/online/3/ART2/385/123.html אופיר פרחי חתם בהפועל חולון]

==הערות שוליים==

קטגוריה:מאמני הפועל חבל מודיעין

קטגוריה:כדורסלנים ישראלים
קטגוריה:כדורסלני מכבי ראשון לציון
קטגוריה:כדורסלני מכבי אשדוד
קטגוריה:כדורסלני הפועל גלבוע גליל
קטגוריה:כדורסלני הפועל חולון
קטגוריה:כדורסלני אליצור יבנה
קטגוריה:כדורסלני מכבי באר יעקב
קטגוריה:כדורסלני א.ס. רמת השרון
קטגוריה:כדורסלני מכבי רחובות
קטגוריה:ישראלים שנולדו ב-1986
HMV

HMV (ראשי תיבות באנגלית של His Master's Voice, "קול בעליו") הוא תאגיד בידור ומוזיקה בריטי. שורשי החברה נעוצים בחברת התקליטים חברת גרמופון (Gramophone Company) הבריטית, שנוסדה בשנת 1897 על ידי ממציא הגרמופון, אמיל ברלינר. בשנת 1899 רכש בארי אוון, שותפו של ברלינר, את הזכויות על הציור His Master's Voice והפך אותו למותג לכל החברות שלו, כאשר בבריטניה הפכה "חברת גרמופון" למזוהה עם המותג "קול בעליו"-His Master's Voice ובקיצור: HMV. בשנת 1931 התמזגה HMV לענק הבידור והאלקטרוניקה, EMI, אולם המותג נשמר. רשת חנויות התקליטים של HMV התחילה מחנות אחת בלונדון ב-1921 וצמחה לרשת כלל עולמית, עם מעל 300 חנויות ברחבי העולם בשיאה, ב-1996. ב-2002 הונפקה הרשת כחברה ציבורית נפרדת.

== היסטוריה ==
תקליט של חברת גרמופון עם הכיתוב His Master's Voice
=== חברת גרמופון ===
בשנת 1892 הקים אמיל ברלינר, ממציא הגרמופון, את חברת ברלינר גרמופון בארצות הברית, ב-1897 פתח יחד עם שותפיו, ויליאם בארי אוון (William Barry Owen) וטרוור ויליאמס (Trevor Williams) את השלוחה הבריטית (השלוחה הגרמנית, דויטשה גרמופון, נפתחה שנה מאוחר יותר והיא קיימת עד היום).

למרות שהמותג "His Master's Voice" שימש את ויקטור טוקינג משין (החברה שירשה את "ברלינר גרמופון" בארצות הברית) כבר מ-1902, בבריטניה החלו להנפיק תוויות הנושאות את הסמל רק ב-1909, לפני כן נעשה שימוש בתוויות עם ציור של מלאך. מאז נקראה החברה בפי כל "His Master's Voice", או בקיצור, HMV.

בשנת 1921 נפתחה חנות התקליטים הראשונה של HMV בלונדון, ברחוב אוקספורד, מאז גדלה רשת החנויות במקביל לחברת התקליטים, ומכרה גם תקליטים של חברות מתחרות.

בשנת 1931 חברה HMV יחד עם חברת קולומביה גרפופון הבריטית ליצירת EMI.

=== כחטיבה ב-EMI ===
חנות HMV ב[[רחוב אוקספורד בלונדון, 2005]]
HMV נותרה כמותג הקלטות נפרד בתוך EMI ושמרה על רשת החנויות. בין 1966 ו-1976 הפכה רשת חניות HMV לגדולה מסוגה בבריטניה. ב-1986 הפכה רשת החנויות לחטיבה נפרדת ב-EMI.

אחד הנכסים שהביאה עמה HMV ל-EMI היה מפיק המוזיקה הקלאסית וולטר לג וקטלוג ההקלטות הקלאסיות של HMV אוחד למותג "EMI Classics". הקטלוג הקלאסי כלל בין היתר את התזמורת של לה סקאלה, זמרי האופרה ג'וזפה די סטפנו, טיטו גובי וויקטור דה סאבאטה, הזמרות פרידה ליידר וזלמה קורץ, הצ'לנית ביאטריס האריסון, הפסנתרן קרל אולריך שנאבל, הכנר אנטל דוראטי ועוד.

ב-2002 הונפקה HMV בבורסה לניירות ערך בלונדון והיא מהווה אחת מ-250 החברות הגדולות הבאות לאחר 100 החברות הגדולות ביותר בבורסה זו (מדד FTSE 250). בשיאה, ב-1996, היו ל-HMV 300 חנויות בבריטניה, אירלנד, קנדה, אוסטרליה, יפן, סינגפור, הונג קונג והודו. נכון ל-2010 הרשת עדיין פעילה רק בבריטניה, קנדה, סינגפור והונג קונג, בעוד שבשאר המדינות נמכרה השליטה לחברות מקומיות. הרשת מוכרת ציוד מוזיקה ובידור מגוון: CD, DVD, ספרים, תוכנות, משחקי מחשב, משחקי וידאו, נגני מדיה ניידים (כגון נגני MP3 ודומיהם) וכדומה.

== קישורים חיצוניים ==

* 

== הערות שוליים ==

קטגוריה:חברות תקליטים
קטגוריה:חברות בריטיות
קטגוריה:חברות הנסחרות בבורסה לניירות ערך בלונדון
השערת ההיגיינה

השערת ההיגיינה (באנגלית: Hygiene hypothesis) טוענת כי חוסר בחשיפה בשלבי הילדות המוקדמת לגורמים מידבקים, מיקרואורגניזמים סימבוטים (כגון חיידקים פרוביוטיים) וטפילים, משפיעה על התפתחות מערכת החיסון כך שישנה עלייה בפגיעות למחלות אלרגיות.

==היסטוריה==
ההשערה הועלתה לראשונה על ידי דייוויד פ. סטרכן בכתב העת British Medical Journal בשנת 1989, במטרה להסביר את העובדה כי ילדים למשפחות מרובות ילדים פיתחו פחות קדחת השחת ואקזמה (שתיהן מחלות אלרגיות) מילדים ללא אחים. על פי ההשערה, החשיפה הגדולה יותר לגורמים מידבקים אצל ילדים במשפחות גדולות היא שגרמה להם להיות חסינים יותר להתפתחות המחלות האלרגיות. מאז, ההשערה מהווה מושא למחקר מתמשך בקרב אימונולוגים ואפידמיולגים. ניתן להסביר באמצעות ההשערה את העלייה בהופעת מחלות אלרגיות מאז המהפכה התעשייתית ואת שכיחותן הגבוהה יותר במדינות מפותחות, בהן מקובל לשמור על רמת היגיינה גבוהה סביב תינוקות.

==מנגנון פעולה==
מחלות אלרגיות נגרמות מתגובה חיסונית "שגויה" כנגד אנטיגנים בלתי מזיקים דרך תאי T מסייעים מסוג 2 (TH2). חיידקים ווירוסים רבים גורמים להפעלת תגובה חיסונית דרך תאי TH1 הכוללת עיכוב של מנגנון התגובה דרך TH2. מנגנון הפעולה הראשונה שהוצע להשערת ההיגיינה הוא כי חוסר הפעלה של התגובה דרך TH1 גורם לעודף פעילות התגובה דרך TH2 ולהופעת אלרגיות. אולם, מנגנון זה אינו מסביר את העלייה בהופעת מחלות אוטואימוניות המתווכות דרך תגובה מסוג TH1 כמו מחלת המעי הדלקתי, טרשת נפוצה וסוכרת מסוג 1. ההסבר החליפי העיקרי שהוצע כמגנון פעולה אפשרי להשערת ההיגיינה הוא כי למערכת החיסון דרוש גירוי מסוים כדי לפתח תאי T רגולטוריים (Treg) המסוגלים לאזן את התגובות החיסונית מסוג TH1/2.

== קישורים חיצוניים ==
* צבי עצמון, [http://telem.openu.ac.il/courses/c20237/dirtcup-g.htm מרשם הרופא: כפית לכלוך, פעמיים ביום], גליליאו, גיליון 37, עמ' 9, נובמבר 1999
* 
* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:אימונולוגיה
מפרץ הלגולנד

מפרץ הלגולנד (בגרמנית: Helgoländer Bucht) הוא עיקול של קו החוף בצפון מערב גרמניה, מול שפך נהר האלבה. מפרץ הלגולנד הוא חלק מהמפרץ הגרמני (Deutsche Bucht) – עיקול קו החוף מהולנד בדרום עד חצי האי יוטלנד בצפון מערב. המפרץ נקרא על שם האי הלגולנד, הנמצא במרכזו.

במפרץ הלגולנד התחולל קרב מפרץ הלגולנד בתחילת מלחמת העולם הראשונה, ב-28 באוגוסט 1914. בתחילת מלחמת העולם השנייה, 18 בדצמבר 1939, התחולל מעל המפרץ קרב אווירי גדול, קרב הלגולנד השני.

==קישורים חיצוניים==

קטגוריה:ערכים שבהם תבנית בריטניקה אינה מתאימה
הלגולנד
קטגוריה:שלזוויג-הולשטיין: גאוגרפיה
קטגוריה:סקסוניה התחתונה: גאוגרפיה
פרדריק בארטלט

סר פרדריק צ'ארלס בארטלט (אנגלית: Frederic Charles Bartlett; 20 באוקטובר 1886 – 30 בספטמבר 1969) היה פסיכולוג אנגלי, מחלוצי הפסיכולוגיה הקוגניטיבית, ידוע בעיקר בעקבות מחקריו החלוציים שחקרו את הזיכרון בשיטה היצירתית, הגורסת כי יש לחקור זיכרון באמצעות מילים בעלות משמעות. 
== חייו ==
ב-1909 הפך למרצה באוניברסיטת קיימברידג'. בארטלט דרש חזור ושוב להקים מעבדה בקיימברידג' לחקר בתחומי הפסיכולוגיה היישומית, בקשה אשר התממשה ב-1912. ב-1924 היה לעורך של כתב העת הבריטי על הפסיכולוגיה, תפקיד בו החזיק במשך 24 שנים. ב-1931 הפך לפרופסור הראשון בפסיכולוגיה ניסויית בקיימברידג' – תואר שבו החזיק עד התפטרותו ב-1951.

ב-1932 פרסם את ספרו הקלאסי "זכירה" (Remembering), שבו העלה טענות רבות נגד שיטתם של הביהייביוריסטים, ובראשם הרמן אבינגהאוס, לחקר הזיכרון. אחת הטענות העיקריות שהעלה נגד שיטה זו הייתה נטייתם של בני האדם למצוא משמעות גם בהברות תפל, שבהן השתמש אבינגהאוס. בספר זה גם הציג את אחת מעבודותיו המפורסמות ביותר על תהליכים קוגניטיביים וחברתיים של הזיכרון. לצורך עבודות אלה חיבר בארטלט קטע קצר הידוע בשם "מלחמת הרוחות" ([http://penta.ufrgs.br/edu/telelab/2/war-of-t.htm War of the Ghosts]), שבו כלל רצף אירועים הנראה במבט ראשון הגיוני, אך למעשה לא היה הגיוני כלל ועיקר. במהלך הניסוי המתואר בעבודה זו, סיפר בארטלט לנבדקיו את הסיפור ומאוחר יותר ביקש מהם לדלות מזיכרונם כמה שיותר פרטי מידע. ממצאיו הראו כי אנשים התקשו לזכור את הסיפור במדויק, גם לאחר קריאות חוזרות של הסיפור. הוא העלה השערה כי כאשר הפרטים אינם תואמים לסכמה של אנשים לאירועים, הם נוטים לעוותם, לשכחם או להתאימם לסכמה זו.

בארטלט בדק בניסוייו גם זכירה של צורות. במהלך מחקריו ניתנו לנבדקים צורות שונות לזכור, והיה עליהם לצייר את הצורות, בהתאם לזיכרונם. הוא מצא בניסויים אלה כי מבחינים בקלות בחלקים חסרים או בתכונות לא מוכרות, וכי הבלתי-מוכר מושך את תשומת לבנו. כמו כן מצא בארטלט כי השמות שניתנו לצורות מילאו תפקיד משמעותי לגיבוש הדימוי של הצורות, בזכירתן ובשחזורן. הוא הסביר זאת בתכונה אותה כינה מאמץ למצוא משמעות. זוהי התכונה לחפש משמעות גם בגירויים מעורפלים, ואשר אינם עונים בבירור ובדיוק על הסכמה לאותו דימוי.

ב-1932 נבחר להיות חלק מהחברה המלכותית, וב-1948 הוענק לו תואר אביר על שרותו לחיל האוויר המלכותי בגלל עבודתו על היסודות של עתות מלחמה בפסיכולוגיה יישומית. ב-1944 הקים יחד עם עמיתו קנת קרייק סניף של מועצת המחקר הרפואי, והפך למנהלו לאחר מותו של קרייק ב-1945.

==קישורים חיצוניים==

* [https://web.archive.org/web/20090830042223/http://www.ppsis.cam.ac.uk/bartlett/ הארכיונים של פרדריק בארטלט] 
* [http://www.bookrags.com/research/bartlett-frederic-1886-1969-lmem-01/ על פרדריק בארטלט באתר bookrags] 
* [http://www.haayal.co.il/story?id=2315 המאמר "בין זיכרון, זהות והיסטוריה" באייל הקורא]
* [https://web.archive.org/web/20100303103704/http://www.ppsis.cam.ac.uk/bartlett/Photos.htm תמונות של פרדריק בארטלט]
* 

קטגוריה:פסיכולוגים אנגלים
קטגוריה:עמיתי החברה המלכותית
קטגוריה:זוכי המדליה המלכותית
קטגוריה:בריטים חברי האקדמיה האמריקאית לאמנויות ולמדעים

קטגוריה:בריטים שנולדו ב-1886
קטגוריה:בריטים שנפטרו ב-1969
עובד אפרת

עובד אפרת (נולד ב-1 באפריל 1956) הוא מוזיקאי, מלחין ומעבד מוזיקלי ישראלי. מאז 2011 מכהן כיו"ר דירקטוריון אקו"ם.

==ביוגרפיה==

אפרת נולד בתל אביב והחל את דרכו המוזיקלית בנגינה על גיטרה בהיותו ילד. לאחר שירותו הצבאי בשייטת 13, הצטרף ללהקת הקליק כנגן גיטרה בס. במהלך עבודתו בלהקה, התפרסם תחת הכינוי "אובי פפר". במהלך שנות השמונים ניגן אפרת בהרכבים שונים ועם אמנים רבים, בהם אהוד בנאי, סי היימן וגבי שושן. לעיתים קיבל קרדיט בשם "עובד פפר".

לקראת סוף שנות השמונים, התגלה כישרונו כמלחין, בעבודתו עם הזמרת ליליה, לה הלחין, עיבד והפיק מוזיקלית את אלבומה הראשון, וכן את הלהיט "גבר באמבטיה". הפיק את "קת תום", אלבום הבכורה של טובה גרטנר, ועיבד יחד איתה את שיריו. החל משנת 1989 פרץ אפרת בפעילות מוזיקלית ענפה, הפיק וניגן בתקליטו של אהוד בנאי - "קרוב", הלחין עבור סי היימן, הפיק מוזיקלית את אלבומה של להקת נוער שוליים, "ציירי לך שפם" והלחין לה מספר שירים. אפרת אף הפיק עבור סיון שביט, יעל לוי וחוה אלברשטיין וכמו כן עיבד עבורה.

במהלך שנות ה-90 המשיך להפיק ולעבד עבור אומנים רבים, עם חלקם עבד בעבר וחלקם חדשים כגון גידי גוב, דפנה דקל, אדם, טל פרידמן, דני בסן ונורית גלרון, ניגן בלהקתו של רמי קלינשטיין "המועצה", עיבד והפיק עבור להקת גן חיות ורפי פרסקי.

ב-1992 כתב את המוזיקה לסרט "ללקק ת'תות" בהשתתפות אורי בנאי.

ב-1995 כתב את המוזיקה והלחין את השירים לקלטת הילדים "בוא אלי פרפר נחמד" בהשתתפות מיקי קם, איתי שגב, ואביגיל אריאלי.

בהמשך דרכו, הלחין, ניגן, עיבד והפיק אפרת עבור אמנים רבים נוספים, בהם ריטה, אתי אנקרי, יהודית רביץ, ורד קלפטר, זקני צפת ודני סנדרסון.

במהלך עבודתו המוזיקלית הפיק ועיבד, בנוסף, עבור מספר מופעי פסטיגל, כמו כן השתתף בהפקה המוזיקלית של מספר סרטים והלחין עשרות נוספים. רבים מלחניו זכו לפופולריות רבה, כגון "אמסטרדם", "אינך מבקש דבר", "בדיוק כמו אז", "הרווח בין הגבר לחולצה", "נאחז באוויר" ועוד.

== משפחתו ==
אפרת נשוי לפרופסור דפנה אפרת, ולהם שני בנים, שאחד מהם הוא המחזאי והשחקן דניאל אפרת.

==קישורים חיצוניים==

==הערות שוליים==

קטגוריה:בסיסטים ישראלים
קטגוריה:מלחיני פסקולים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:ראשי אקו"ם
קטגוריה:לוחמי שייטת 13
קטגוריה:חברי להקת הקליק
קטגוריה:חברי להקת אור כשדים
קטגוריה:ישראלים שנולדו ב-1956
נינורתה

[[חותם גליל המתאר מספר אלים במיתולוגיה השומרית. בחותם מימין לשמאל: אסימו, אנכי, שמש, אישתר וננרת]]
במיתולוגיה השומרית והאכדית, נִינוּרְתַה (שומרית: 𒀭𒊩𒌆𒅁: NIN.URTA, שמשמעותו אולי "אדון [של] שעורה" או "אדון האדמה המעובדת") היה האל של העיר ניפור, מזוהה גם עם האל נינגירסו (שומרית: 𒀭𒎏𒄈𒋢: NIN.ĜIR.SU, שפירושו "אדון גירסו") האל של העיר גירסו, ובתקופה מאוחרת נקרא נינוב. 

בניפור עבדו אותו כחלק מקבוצת אלים שכללה את אביו אנליל ואמו נינליל. מופיע לפעמים כמחזיק חץ וקשת, חרב או אלה שנקראת שָרוּר. 

האל מתואר באגדה השומרית "עלילותיו של נינרותה", כבעל יכולת דיבור, ויכולת ללבוש צורה של אריה מכונף. באגדה אחרת נינורתה נלחם במפלצת מכונפת שנקראת אימדוּגוּד (באכדית: אָנזּו). הגרסה הבבלית מספרת כיצד המפלצת אנזו גנבה את "לוחות הגורל" שהחזיק האל אנליל. נינורתה יוצא להחזיר את הלוחות ובדרך הורג מפלצות שונות (הדרקון, הגיפסום, מלך הדקל, אדון סמאן-אנא, חיית הביזון, איש העקרב, ונחש בעל שבעת הראשים). לבסוף הוא הורג את המפלצת אנזו ומחזיר את הלוחות לאביו אנליל.

בת זוגו של נינורתה נקראה אוגאלו בניפור, או באו כאשר הוא נקרא נינגרישו. מצד אחד הוא מוצג כאיכר ואל מרפא, ומצד שני הוא אל הרוח הדרומית. הוא היה אל אהוד מאוד בקרב האשורים, ושני מלכים (תוכולתי-נינורתה הראשון ותוכולתי-נינורתה השני) נקראו על שמו. אשורנצירפל השני (883–859 לפנה"ס) בנה לו מקדש בעיר הבירה כלח. בתקופה הנאו-בבלית ובתקופה הפרסית הקדומה הוא אוחד וזוהה עם האל נרגל. הכוכב שאיתו מזוהה נינורתה הוא שבתאי.

==לקריאה נוספת==

==קישורים חיצוניים==

* 
* 

קטגוריה:אשור
קטגוריה:אלי חקלאות
קטגוריה:אלי בריאות
קטגוריה:אלים מסופוטמיים
אופיר שהם

אופיר שהם (נולד ב-1963) הוא תת-אלוף במילואים בצה"ל, כיהן כראש מפא"ת (המנהל למחקר ופיתוח אמצעי לחימה ותשתית טכנולוגית במשרד הביטחון).

==ביוגרפיה==
שהם התגייס לצה"ל ב-1980 והוא בוגר המחזור השני של תוכנית תלפיות, במסגרתה למד לתואר ראשון במתמטיקה ובפיזיקה שימושית (הוא סיים גם לימודי תואר שני בפיזיקה שימושית). בין השנים 1989–1993 עבר מסלול מבצעי בחיל הים, אשר כלל קורס חובלים. הוא ביצע תפקידי פיקוד והדרכה, ושימש כמפקד סטי"ל אח"י עצמאות (סער 4). ב-1994 מונה לראש ענף גילוי ואופטרוניקה (גל"א) במפקדת חיל-הים. ב-1995 מונה לראש ענף מערכות ל"א (מל"א). ב-1997 מונה לראש מחלקת מאל"א (מערכות אלקטרוניות ולוחמה אלקטרונית) במפא"ת, בדרגת אלוף-משנה. ב-2000 מונה לראש מחלקת תקציבים וכלכלה במפקדת חיל הים.

ביוני 2002 הועלה שהם לדרגת תת-אלוף ומונה לעוזר ראש אגף התכנון. בכך היה לבוגר תלפיות בעל הדרגה הבכירה ביותר מאז נוסדה. לאחר מכן כיהן כמפקד יחידת לוטם (היחידה לתקשוב ולטכנולוגיות המידע) באגף התקשוב בין השנים 2005–2010.

במרץ 2010 מונה לראש מפא"ת וכיהן בתפקיד עד יוני 2016.

==חיים אישיים==
שהם נשוי ואב לשלושה.

==קישורים חיצוניים==
* 
* .
* 
* 

==הערות שוליים==

קטגוריה:ראשי מפא"ת
קטגוריה:בוגרי תוכנית תלפיות
קטגוריה:בוגרי האוניברסיטה העברית בירושלים
קטגוריה:פיזיקאים ישראלים
קטגוריה:מפקדי יחידת לוטם
קטגוריה:תתי-אלופים בחיל הים
קטגוריה:ישראלים שנולדו ב-1963
לאורה צ'ינצ'ייה

לאורה צ'ינצ'ייה מירנדה (בספרדית: Laura Chinchilla Miranda; נולדה ב-28 במרץ 1959) היא פוליטיקאית והאישה הראשונה, והיחידה עד כה, שכיהנה כנשיאת קוסטה ריקה. הייתה אחת מסגניותיו של הנשיא אוסקר אריאס סאנצ'ז ושרת המשפטים בממשלתו. הייתה מועמדת מטעם "מפלגת החירות הלאומית" לנשיאות קוסטה ריקה בבחירות 2010 וזכתה ב-46.76% מהקולות. היא האישה הששית בדרום אמריקה המכהנת כנשיאה. כיהנה בתפקיד מ-8 במאי 2010 עד 8 במאי 2014.

==חייה==
צ'ינצ'ייה נולדה ב-1959 במחוז כרמן, סן חוסה. אביה הוא רפאל אנחל צ'ינצ'ייה פאיאס ואמה אמילצה מירנדה קסטיו. בינואר 1982 נישאה למריו אלברטו מדריגאל דיאז והתגרשה ממנו ב-1985. יש לה ממנו בן, חוסה מריה ריקו צ'ינצ'ייה. ב-1996 החלה לצאת עם עורך דין ספרדי המחזיק באזרחות קנדית בשם חוסה מריה ריקו קואטו. השניים נישאו בשנת 2000.

בצעירותה עסקה צ'ינצ'ייה בפעילות מטעם ארגונים לא ממשלתיים באמריקה הלטינית ובאפריקה, וסייעה בקידום רפורמות בתחום המשפט וביטחון הפנים. ב-1994 נכנסה לחיים הפוליטיים, כשמונתה לסגנית שר בממשלתו של חוסה מריה פיגרס. ב-1996 מינה אותה פיגרס לשרה לביטחון הציבור. בשנת 2002 נבחרה לאספה המחוקקת מטעם מחוז סן חוסה.

בשנת 2006 מינה אותה נשיא קוסטה ריקה אוסקר אריאס לסגניתו, אך היא התפטרה מהתפקיד ב-2008, כדי להתכונן לבחירות לנשיאות בשנת 2010. ביוני 2009 בחרה בה מפלגתה, מפלגת החירות הלאומית (Partido Liberación Nacional) למועמדת מטעמה לנשיאות. בבחירות שנערכו ב-7 בפברואר גברה על שמונה יריבים וזכתה ב-46.76% מקולות הבוחרים (בקוסטה ריקה די ב-40% מקולות הבוחרים בסיבוב הראשון). בכך, הייתה לאישה הראשונה שנבחרה לתפקיד נשיא קוסטה ריקה. צ'ינצ'ייה נכנסה לתפקידה כנשיאת המדינה ב-8 במאי 2010. שני סגניה הם אלפיו פיווה ולואיס ליברמן.

==עמדות פוליטיות==
מפלגתה של צ'ינצ'ייה, ה-PLN, חברה באינטרנציונל הסוציאליסטי. בשאלות של דת ומדינה עמדותיה של צ'ינצ'ייה שמרניות: היא התנגדה לתיקונים בחוקה שנועדו לאפשר את הפרדת הדת מהמדינה והביעה התנגדות לנישואים חד מיניים ולהפלות.

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נשיאי קוסטה ריקה
קטגוריה:נשיאות
קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:ילידות 1959
מתניה בן ארצי

שמואל וחוה בן ארצי וארבעת ילדיהם, 1960. הילדים: מימין (ליד האב) [[אמציה בן ארצי, משמאל חגי בן ארצי, במרכז מתניה בן ארצי ועל ברכי האב שרה בן ארצי]]
מתניה בן ארצי (נולד ב-27 ביולי 1948) הוא פרופסור אמריטוס במכון למתמטיקה באוניברסיטה העברית בירושלים.

==ביוגרפיה==
בן ארצי נולד בשנת 1948 במחניים, ממנה עבר עם משפחתו לכפר חיטים וקריית טבעון. הוא בנם של הסופר שמואל בן ארצי וחוה, דור שביעי בארץ, מצאצאי תלמידיו של הגאון מווילנה, ואחיהם של שרה נתניהו, ד"ר חגי בן ארצי וד"ר אמציה בן ארצי. הוא גדל במשפחה מפא"יניקית ששמה דגש על לימוד התנ"ך ובגיל 10 הוא זכה במקום השני בחידון התנ"ך לילדים. שנים מאוחר יותר הוא השתתף במחנה של נוער שוחר מדע במכון ויצמן. בן ארצי קפץ מספר כיתות ובגיל 15 סיים תיכון עם תעודת בגרות והחל ללמוד מתמטיקה ופיזיקה באוניברסיטה העברית. עם תום לימודיו התגייס לצה"ל ויצא לקורס טיס, אך פרש באמצע ועבר לסיירת גולני. בהמשך עבר לרפא"ל שבה עבד כ-12 שנים. במקביל השלים תואר שני בטכניון ודוקטורט באוניברסיטה העברית בהנחיית פרופסור שמואל אגמון, אותו סיים בשנת 1976. נושא עבודת הדוקטורט שלו היה "תכונות ספקטרליות של אופרטורים דיפרנציאליים רגילים סימטריים, שמקדמיהם יורדים לאט". הוא השלים פוסט דוקטורט במתמטיקה של הפיזיקה באוניברסיטת נורת'ווסטרן בשיקגו. בשנת 2008 נערך לכבודו כנס באורך שלושה ימים במכון אנרי פואנקרה באוניברסיטת פייר ומארי קירי בנושא משוואות של מכניקת נוזלים.

מיד לאחר מלחמת ששת הימים הוא גיבש את עמדתו ההפוכה מזאת של התנועה למען ארץ ישראל השלמה ויותר מאוחר נהג להגיע לפגישות של תנועת תכלת-אדום. בשנות ה-70 שירת במילואים באזור שכם ולבסוף ב-1980 הוא נשפט על סירוב לשרת בשטחים והוצב בקריה.

בן ארצי נמנה עם התומכים בתנועת ארמגדון, המבקשת לעורר דיון ציבורי בנשק להשמדה המונית שבידי ישראל.

הוא פרסם ספר הכנה לחידון התנ"ך, "חידון זוגון לתנ"ך : 600 שאלות כפולות לנוער ותשובותיהן בצידן", שיצא לאור בהוצאת קריית-ספר. המהדורה הראשונה של הספר, ובה 500 שאלות, יצאה לאור בשנת 1959, בהיותו בן 11 בלבד.<ref></ref>

מתניה בן ארצי נשוי לעפרה לבית קסטלר, מצאצאי ר' שלמה מטולוצין והראש"ז, ואב לשלושה. שניים מבניו, יונתן ואחיקם, הם דוקטורים למתמטיקה. בִּתו, רות, היא פרופסור למדע המדינה במכללת פרובידנס. בנו יונתן היה סרבן מצפון ובילה כשנתיים בכלא. מתגורר בירושלים.

==קישורים חיצוניים==

* [http://www.ma.huji.ac.il/~mbartzi/ מתניה בן ארצי], באתר האוניברסיטה העברית
* 
* 

==הערות שוליים==

קטגוריה:לוחמי סיירת גולני
קטגוריה:בוגרי בית הספר התיכון ע"ש חיים גרינברג
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מתמטיקה
קטגוריה:מתמטיקאים ישראלים
מתניה
קטגוריה:סרבנים ישראלים
קטגוריה:מחניים: אישים
קטגוריה:קריית טבעון: אישים
קטגוריה:ישראלים שנולדו ב-1948
נתן נתניהו

נתן נתניהו (נולד ב-28 בנובמבר 1951, חיפה) הוא פרופסור אמריטוס ישראלי למדעי המחשב באוניברסיטת בר-אילן.

==ביוגרפיה==
נתניהו הוא בנם של אלישע, פרופסור למתמטיקה בטכניון ושושנה, שופטת בית המשפט העליון. הוא למד בבית הספר הריאלי בחיפה, לאחר מכן התגייס לצה"ל במסגרת העתודה האקדמית ולמד בפקולטה להנדסת חשמל בטכניון לתואר ראשון ושני בהנדסת חשמל. הוא שירת בחיל המודיעין. לאחר שחרורו המשיך לשרת מספר שנים ביחידתו כאזרח עובד צה"ל ועבר הסבה למדעי המחשב. באמצע שנות ה-80 של המאה ה-20 נסע לארצות הברית, שם השלים תואר שני ושלישי במדעי המחשב באוניברסיטת מרילנד, בה שימש גם כחוקר.

נתניהו חבר בחוג הפרופסורים לחוסן מדיני וכלכלי.
== חיים אישיים ==
היה נשוי לד"ר סיניה נתניהו, ולהם בת ובן. נתניהו הוא בן דודו של ראש ממשלת ישראל בנימין נתניהו.

==אילן יוחסין==

== קישורים חיצוניים ==

* [https://web.archive.org/web/20140521150933/http://cs.biu.ac.il/node/575 נתן נתניהו], באתר אוניברסיטת בר-אילן
* 

== הערות שוליים ==

קטגוריה:חברי חוג הפרופסורים לחוסן מדיני וכלכלי
קטגוריה:מדעני מחשב ישראלים
קטגוריה:משפחת נתניהו
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת מרילנד
קטגוריה:סגל אוניברסיטת בר-אילן: מדעי המחשב
קטגוריה:בוגרי בית הספר הריאלי
קטגוריה:אזרחים עובדי צה"ל
קטגוריה:ישראלים שנולדו ב-1951
רוקס

רוקס (לרוב ביידוע, הרוקס, באנגלית The Rocks) הוא פרוור בסידני. רוקס מנוהל על ידי עיריית סידני (The City of Sydney).

==גאוגרפיה==
הרוקס מצוי בתווך הצר שבין מפרץ ג'קסון (ובאופן פרטי יותר, המפרצון סירקולר קווי) לבין מרכז העסקים הראשי של סידני. מצדו המערבי הוא גובל בדאווס פוינט ומילרס פוינט, בדרך ברדפילד המובילה לגשר נמל סידני. הוא אחד מהפרוורים הקטנים ביותר באזור סידני, וחולק מיקודים עם מרכז העסקים הראשי (2000), ועם דאווס פוינט ומילרס פוינט (2795). הוא אחד מהפרוורים המתויירים ביותר, בשל קרבתו לאתרים האיקוניים של סידני, בפרט בית האופרה של סידני וגשר הנמל. הרחוב הראשי היחידי שעובר הוא קצהו הצפוני של רחוב ג'ורג'.

==היסטוריה==
הרוקס נוסד ב-1788, לאחר הקמת המושבה הראשונה באזור המפרץ שימים תקרא סידני. בתי המתיישבים הראשונים היו עשויים אבן חול, שנכרתה מסלעים מקומיים - ומכאן שם הפרוור. במאה ה-19 הפרוור היה בעיקר שכונת עוני, ובמשך כמה עשרות שנים היה שטח שליטתה של הכנופיה The Rocks Push, ששלטה עד 1870. בתחילת המאה ה-20 הפרוור היה במצב הזנחה מתמשך, ומרבית בנייניו ההיסטוריים היו בסכנת התמוטטות. בעקבות התפרצות מגפה באזור הרוקס ודרלינג הרבור, הממשל המקומי הכין תוכנית למחוק את הפרוורים לחלוטין ולבנותם מחדש. חלק מהרוקס אכן פורק, אך התוכניות לבניינו מחדש נדחו בעקבות מלחמת העולם הראשונה. חלק נוסף ממנו מוטט על מנת לבנות את גשר הנמל בשנות העשרים, והתוכניות לבניינו מחדש נדחו בשנית - הפעם בשל מלחמת העולם השנייה. ב-1968 הועלתה הצעה לפרק את כל הבניינים ההיסטוריים ברוקס ובמקומם לבנות בתים מודרניים בצפיפות רבה יותר. קבוצה של תושבים מקומיים הקימה עמותה על מנת להתנגד להצעה, ובמהרה האיגודים המקצועיים הצטרפו להתנגדות זו. ניסיונות למימוש הצעת הבנייה מחדש גרמו לתסיסה מקומית והפגנות רבות, עד שלבסוף - כמעט עשור לאחר ההצעה המקורית - הוחלט לשפץ את הבניינים ההיסטוריים של הרוקס במקום להרסם.

כיום שורת הבניינים העתיקים של הרוקס על רחוב ג'ורג' הם חלק מהאטרקציות התיירותיות הסובבות את מרכז סידני, וכוללת מספר רב של חנויות מזכרות.

==תרבות==
בניין מכללת האמנות CATC ברוקס
ברוקס מספר רב של חנויות למזכרות מסידני עצמה, הכוללות נופים שניתן לראות מהפרוור - בעיקר סירקולר קווי והסובב אותו. מדי סוף שבוע (שבת וראשון) מתקיים שוק גדול ברוקס, ברחוב ארגייל, הכולל מעל למאה דוכנים שמוכרים בגדים, תכשיטים, רהיטים, מזון מבושל ומזכרות. השבילים בין הבתים הישנים זכו למיפוי כשבילי תיירים, והם מובילים לאתרים היסטוריים כגון ביצורי דאווס פוינט (אחד מהביצורים העתיקים ביותר בניו סאות' ויילס), מצפה סידני ובית קדמן - הבית העתיק ביותר בניו סאות' ויילס ששרד, ומתוארך ל-1818. 

ברוקס מצויים הפאבים העתיקים ביותר בניו סאות' ויילס, על פי טענת בעלי הבתים. בין הבולטים הם the Fortune of War ו-Lord Nelson, ופאבים אחרים שזכו למעמד דומה: the Orient, the Mercantile,the Palisade ו-Hero of Waterloo.

בקרבת הרוקס מוזיאון אחד: המוזיאון לאמנות מודרנית בסידני. ברוקס מצויה גם מכללת ההכשרה לאמנות מסחרית - CATC, הממוקמת באחד הבניינים העתיקים בקרבת הנמל. 

==קישורים חיצוניים==

* [https://web.archive.org/web/20090915231153/http://info.id.com.au/dosydney/Default.aspx?pg=100&az=T רוקס באתר "Dictionary of Sydney"]
* [http://www.sydney-suburbs.com.au/Sydney_suburb/The_Rocks/Suburbs/16240 רוקס באתר "Sydney Suburbs"] 

קטגוריה:פרוורי סידני
גבריאל הנדלר

גבריאל הנדלר (נולד ב-1946 בלונדון) הוא פרופסור חבר בדימוס לחקר ביצועים והחלטות, המפורסם בעיקר בשל מאמריו בתחום תורת הרשתות.

==ביוגרפיה==
הנדלר נולד בלונדון ועלה לישראל עם משפחתו בהיותו כבן שנה. בהיותו בכתה ה' עקרה משפחתו לאנגליה. השלים תואר ראשון בכלכלה מתמטית בבית הספר לכלכלה של לונדון.

עם פרוץ מלחמת ששת הימים חזר לישראל על מנת להתגייס לצה"ל, למרות שהוצע לו מסלול מהיר לדוקטורט בהיותו המצטיין במחלקה ואף שהיה בעיצומן של ההכנות לקבלת תואר שני. בצה"ל שובץ במסגרת העתודה האקדמית, ומלבד קורס קצינים שעבר, עסק בתחומו - חקר ביצועים, וכן השלים תואר שני בטכניון. לאחר מכן השלים תואר דוקטור במכון הטכנולוגי של מסצ'וסטס.

לאחר הדוקטורט שימש למעלה משנה כמרצה במכון הטכנולוגי של מסצ'וסטס בדרגת assistant professor. שב לישראל עם משפחתו בשנת 1975, ומאז הרצה בקביעות בחקר ביצועים והחלטות באוניברסיטת תל אביב. כמו כן עמד מספר שנים בראש החוג לחקר ביצועים והחלטות. במהלך השנים שימש מרצה אורח גם במוסדות אחרים דוגמת אוניברסיטת מסצ'וסטס וישיבה יוניברסיטי. בשנים 2011–2012 עמד בראש התוכנית ללימודי מוסמך במנהל עסקים במכון לב בירושלים.

התפרסם בעבר לאור התמחותו המיוחדת בענייני תחבורה, ואף עמד מספר שנים בראש המרכז למחקר וניהול תחבורה באוניברסיטת תל אביב. יעץ לכמה חברות בתחומי מומחיותו, לרבות החברה האחראית לתכנון שדה התעופה במינכן וחברת אל על. כך גם שימש כבורר בסכסוך שבין אגד לבין התעשייה הצבאית.

בשנת 1979 פרסם הנדלר ביחד עם פיטו מירצ'נדני ספר בתורת הרשתות - Location on Networks: Theory and Algorithms - בהוצאת MIT. כמו כן פרסם שורה ארוכה של מאמרים בכתבי עת ואנתולוגיות.

בבגרותו הסיר את הכיפה לתקופה מסוימת, ורק תקופה קצרה אחרי ששב ארצה חזר לנהוג כדתי. בעקבות תהליך התשובה הזניח במידה מסוימת את החקר המדעי עבור לימוד תורה.

הנדלר הוא חסיד חב"ד, ומקורב לרב יצחק גינזבורג מזה שנים. בשנת תשנ"ו (1996), כשנעצר הרב גינזבורג מעצר מנהלי בידי ראש הממשלה ושר הביטחון דאז, שמעון פרס, שלח הנדלר עדות אופי בעד הרב אל השופטת דליה דורנר, שעמדה בראש ההרכב שעסק בעניינו של הרב.

הנדלר נשוי לדבורה, ד"ר לתקשורת שהייתה נציגת שר החינוך שתי קדנציות במועצה לשידורי כבלים ושידורי לוויין, ואב לחמישה. אחד מבניו, עמי, נפטר ממחלה בשנת תשע"ו (2016).

מראשית שנות השמונים עד שנת 2010 התגורר ביישוב קרני שומרון. כיום מתגורר בשכונת רמות בירושלים.

==קישורים חיצוניים==

* [http://scholar.google.com/scholar?q=%22GY+HANDLER%22+OR+%22HANDLER+GY%22+&hl=en&btnG=Search&as_sdt=2001&as_sdtp=on עבודות עיקריות] (טקסט מלא ואזכורים) באתר Google Scholar
* דודו כהן, [https://www.inn.co.il/News/News.aspx/275087 הפקולטה למדעי האמונה]

קטגוריה:מתמטיקאים ישראלים
קטגוריה:סגל אוניברסיטת תל אביב: ניהול
קטגוריה:כלכלנים ישראלים
קטגוריה:ישראלים ילידי אנגליה
קטגוריה:מדענים ישראלים שחזרו בתשובה
קטגוריה:חרדים ישראלים
קטגוריה:סגל המרכז האקדמי לב
קטגוריה:בוגרי העתודה האקדמית
קטגוריה:בוגרי בית הספר לכלכלה של לונדון
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים שנולדו ב-1946
תגלת-פלאסר הראשון

תגלת-פלאסר הראשון היה מלך אשור בשנים 1115 לפנה"ס – 1076 לפנה"ס בתקופת הממלכה התיכונה. פירוש שמו תוכולתי-אפיל-אשרה: "האל אשור
(הוא בן אשרה [הוא מקדשו בעיר אשור]) הוא מבטחי". בנו של המלך אשור-רש-ישי הראשון. בתחילה שלט תגלת-פלאסר רק על ממלכה קטנה סביב העיר אשור. הוא יצא להילחם נגד עם הכדמֻחֻ, הכניע אותם וסיפחם לאשור. הוא נלחם נגד מושכי (פריגים), שהיה עם שהתגורר באנטוליה, וכבש בעבר מחוזות אשוריים בצפון הפרת. לאחר מכן הוא חדר לקפדוקיה, וגירש את החיתים מהמחוז האשורי סוברתו שנמצא על החידקל. הצבא האשורי המשיך להתקדם והגיע עד ההרים מדרום לימת ואן, ואז פנה מערבה וקיבל את כניעתה של העיר מלטיה שנמצאת במזרח טורקיה.

תגלת-פלאסר השתלט על הפרת, מסוחו ועד כרכמיש, משם הוא פנה לבבל ובזז אותה. הוא הניח לוחות נחושת המתארים את ניצחונותיו במבצר שבנה. הוא נלחם נגד הארמים בצפון סוריה, והגיע עד המוצא של החידקל. הוא כבש את העיר החיתית פתור, ואז המשיך לים התיכון לערים גבל, צידון, ואירביד. באירביד הוא יצא לים וצד את הנחירו, שיש המזהים אותו כלוויתן. חלקים מכיבושיו הוא מספח לאשור, וחלקים אחרים הוא משאיר עצמאיים. מסעותיו הצבאיים תבעו מאמץ ומשאבים גדולים, דוגמה לכך היא ניסיונותיו להביס את הארמים שפולשים מעבר לפרת, ולשם כך הוא חצה את הפרת 28 פעם. בנוסף למסעותיו הצבאיים הוא שיקם את מקדשי האלים אשור ואדד באשור. לאחר מותו ירש אותו בנו אשאריד-אפל-אכור. האימפריה שהקים לא החזיקה מעמד זמן רב, וכנראה הגורם העיקרי להתפוררותה היה פלישות הארמים שהתיישבו מעבר לפרת.

כתובת של תגלת-פלאסר מופיעה על גבי סלע במנהרת החידקל שבטורקיה.

==ראו גם==
*תגלת-פלאסר השלישי

== לקריאה נוספת ==
<div class="mw-content-ltr">
* 
</div>

==קישורים חיצוניים==

* 
* 

קטגוריה:אישים שחיו באלף ה-2 לפנה"ס
קטגוריה:מלכי אשור התיכונה
דן בר-און

דן בר-און (1938 - 4 בספטמבר 2008) היה פסיכולוג ישראלי ופרופסור למדעי ההתנהגות.

== קורות חייו ==
בר-און נולד בחיפה בשנת 1938 להורים שעלו מגרמניה בשנת 1933 לאחר עליית הנאצים לשלטון והתיישבו במושבה הגרמנית בחיפה. אביו היה רופא בהמבורג טרם עלייתו. שם משפחתו המקורי היה ברונו, אולם השם עוברת לבר-און. הוא למד בבית הספר הריאלי, עבר בגיל 16 לבית הספר החקלאי כדורי והפך לחבר בקיבוץ רביבים, שם התגורר במשך 25 שנה. בשנת 1957 התגייס לצבא ההגנה לישראל ושירת בנח"ל.

לאחר השירות הצבאי חזר לקיבוץ. בשנים 1967 עד 1969 היה אחראי על המטע ועל עצי הפרי, כמו כן עסק בחינוך והיה גם מזכיר הקיבוץ. בשנת 1972 החל ללמוד לתואר ראשון בפסיכולוגיה במחזור הראשון של אוניברסיטת בן-גוריון במחלקה למדעי ההתנהגות. את התואר השני השלים בהצטיינות באוניברסיטה העברית בירושלים בשנת 1975 ושם סיים בשנת 1981 גם את הדוקטורט, בהנחיית פרופסור זאב קליין. בשנים 1975–1976 היה פסיכולוג צבאי. בשנת 1977 החל ללמד במחלקה למדעי ההתנהגות באוניברסיטת בן-גוריון, ובשנת 1995 קיבל מעמד של פרופסור חבר. בין השנים 1993 ל-1995 ובין 2003 לבין 2005 שימש כראש המחלקה לפסיכולוגיה ומדעי ההתנהגות.

תחום מחקרו העיקרי היה היחסים והקשר בין הורים שתפסו עמדות בכירות במשטר הנאצי לילדיהם. בר-און טיפל בניצולי שואה ובאנשים שקשורים לעימות הישראלי-הפלסטיני. בנוסף עבד כפסיכולוג קליני וטיפל בניצולי שואה ובילדיהם. בשנת 1998, הקים בר-און עם פרופ' סאמי עדואן מאוניברסיטת בית לחם את PRIME, מכון ישראלי-פלסטיני למחקרי שלום. ב-2009 יצא הספר של בר-און ועדואן, "ללמוד את הנרטיב ההיסטורי של האחר", המציג את גישת הנרטיב הדואלי.

נישואיו הראשונים היו לנילי, שהייתה אם לילדיו יערה, אורן ושני. לאחר שהתגרש התחתן בשנית, עם תמי, ד"ר לחינוך לעבודה סוציאלית, שילדה את בנם המשותף הרן. 

דן בר-און נפטר ב-4 בספטמבר 2008 מסרטן ונקבר בקיבוץ רביבים. ב-2009 נערך יום עיון לזכרו, בנושא "הכרה ודיאלוג" באוניברסיטת בן-גוריון.

על עבודתו זכה במספר פרסים: בשנת 2001 זכה בפרס אלכסנדר לנגר ביחד עם סאמי עדואן, וקיבל את עיטור מסדר הכבוד של הרפובליקה הפדרלית של גרמניה מידי נשיא גרמניה. בשנת 2003 הוענק לו פרס אריך מריה רמרק לשלום, ביחד עם המשורר הפלסטיני מחמוד דרוויש, ובשנת 2005 קיבל את פרס ויקטור גולדברג לשלום במזרח התיכון ביחד עם סאמי עדואן.

== ספריו ==
* "בין פחד לתקוה: סיפורי חיים של חמש משפחות ניצולי שואה, שלושה דורות במשפחה" (1994)
* "מורשת השתיקה: שיחות עם ילדי הרייך השלישי" (1997)
* "על 'האחרים' בתוכנו: תמורות בזהות הישראלית מנקודת מבט פסיכולוגית-חברתית" (2005)
* "ספר את חייך: יצירת דיאלוג בין יהודים וגרמנים, ישראלים ופלסטינים" (2006).

== קישורים חיצוניים ==
* 
* 
* [http://www.bgu.ac.il/~danbaron BAR-ON, DAN], קורות חייו באתר אוניברסיטת בן-גוריון 
* 

קטגוריה:פסיכולוגים ישראלים
קטגוריה:בוגרי בית הספר כדורי
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור מהאוניברסיטה העברית בירושלים
קטגוריה:רביבים: אישים
קטגוריה:אישים הקבורים ברביבים
קטגוריה:ישראלים שנולדו ב-1938
קטגוריה:ישראלים שנפטרו ב-2008
רוסברי

רוסברי (באנגלית: Rosebery, לעיתים מבוטא רוזברי) הוא פרוור בסידני. רוסברי מנוהל על ידי עיריית סידני (The City of Sydney) ועיריית בוטאני ביי (City of Botany Bay).

==גאוגרפיה==
רוסברי מצוי 6 ק"מ דרומית ממרכז העסקים הראשי של סידני, והוא הפרוור הדרומי ביותר באזור השיפוט של עיריית סידני, והפרוור הצפוני ביותר באזור השיפוט של עיריית בוטאני ביי. מצפון הוא גובל בזטלנד, במערב באלכסנדריה ובדרום במסקוט, השייך לאזור הפרוורים המזרחיים. הרחובות הראשיים העוברים בו הם דרך בוטאני ודרך רוטשילד (מצפון לדרום), ודרך גרדנרס ממערב למזרח.

==היסטוריה==
רוסברי נחנכה בשנת 1883 לרגל ביקורו של ארצ'יבלד פיליפ פרימרוז, רוזן רוסברי החמישי, באוסטרליה. פרימרוז המשיך בקריירה פוליטית וקיבל את תפקיד ראש ממשלת הממלכה המאוחדת בשנים 1894-95.

בשנת 1905 נפתח ברוסברי מסלול מרוץ הסוסים רוסברי, שהתמחה בתחילת דרכו במרוצי פונים. עד שנות העשרים הצליח המסלול לפתח פופולריות שהעיבה על זו של המסלול המתחרה ברנדוויק. במהלך מלחמת העולם השנייה הפך מסלול המרוץ למחנה צבאי.

ב-1961 חולק הפרוור לאזור תעשייתי ואזור מגורים צפוף. אזור דרך גרדנרס פותחה על ידי ריצ'רד סטנטון, שעבודתו נתנה לפרוור מוניטין של "פרוור גנים". 

החל משנת 1902 ועד 1957, נסע קו חשמלית דרך רוסברי, ומשם לזטלנד. קו זה עבר ברחובות רדפרן, אליזבת' וצ'למרס. הקו הפסיק את שירותו יחד עם פרוורים רבים אחרים בסידני, שהחליפו את שירות החשמליות בקווי אוטובוסים.
==תרבות==
ברוסברי מצוי פארק טורוול, בין שדירת הרקורט ודרך הייז, כמו גם גנים קטנים רבים. תחרויות גינון נערכו בפרוור מדי שנה החל משנות השישים ועד שנות התשעים. 

מרבית בתי המגורים בפרוור הם בסגנון בונגלו, בארכיטקטורה קליפורנית ופדריישן אוסטרלית. חלק מאוכלוסיית רוסברי היא מהגרים ובני מהגרים, רובם מארצות המזרח התיכון, בעיקר יוון ואיטליה.

==קישורים חיצוניים==

* [https://web.archive.org/web/20110306025913/http://info.id.com.au/dosydney/Default.aspx?pg=1&gid=5250 רוסברי], Dictionary of Sydney
* [http://www.sydney-suburbs.com.au/Sydney_suburb/Rosebery/Suburbs/16268 רוסברי] , Sydney Suburbs

קטגוריה:פרוורי סידני
צפריר רינת

צפריר רינת (נולד ב-1962) הוא כתב לענייני איכות הסביבה של העיתון "הארץ".

==ביוגרפיה==
צפריר רינת נולד וגדל בחולון. רינת שירת בצה"ל כמש"ק חינוך וידיעת הארץ. הוא החל לעבוד כעיתונאי בשנת 1989 במקומון "שתי ערים" בו היה כתב ספורט וכתב מגזין. בהמשך עבר ל"הארץ" והיה כתב מדעי. בשנת 1994 החל לכתוב ב"הארץ" על נושאי איכות הסביבה. בשנת 2002 זכה רינת בפרס פראט, המוענק על סיקור נושא איכות הסביבה. רינת זכה בפרס בקטגוריית העיתונות הכתובה, בשנה הראשונה בה חולק פרס זה. העיתונאי והעורך חנוך מרמרי הגדיר את רינת כ"איש שייסד בארץ את איכות הסביבה כתחום סיקור עיתונאי". זיו ימיני קרא לו אחד מ- "ארבעת אנשי התקשורת הכי סביבתיים בישראל". 

רינת קורא לצמצום קצב גידול האוכלוסייה וטוען ש"האטת קצב גידול האוכלוסייה היא תנאי הכרחי להבטחת איכות חיים סבירה למיליונים שכבר חיים כאן". הוא מזדהה עם עמדות השמאל וכותב נגד המשך השליטה בשטחים. למשל, הוא פרסם מאמר נגד השתתפות הקרן הקיימת לישראל בנטיעת עצים ביהודה ושומרון וכתב: "הרי כל מהותה של מעלה אדומים היא צפצוף אחד ארוך על זכותם של הפלסטינים להיות שותפים בהכרעה על גורל מולדתם, בתחום שאינו חלק מישראל".

==קישורים חיצוניים==
* .
* [https://web.archive.org/web/20140407123244/http://blogs.haaretz.co.il/zafrirrinat/ נמצא בסביבה], הבלוג של צפריר רינת.

* [https://www.listennotes.com/podcasts/%D7%A0%D7%9C%D7%99-%D7%AA%D7%92%D7%A8-%D7%95%D7%9C%D7%99%D7%A8%D7%95%D7%9F/%D7%9E%D7%94%D7%95-%D7%94%D7%90%D7%AA%D7%92%D7%A8-%D7%94%D7%A1%D7%91%D7%99%D7%91%D7%AA%D7%99-%D7%94%D7%92%D7%93%D7%95%D7%9C-UdEfGvQuy9r/ מהו האתגר הסביבתי הגדול ביותר של ישראל היום?] נלי תגר ולירון ויצמן ברדיו תל אביב, 3 ביוני 2021

ממאמריו:
* 
* 
* 
* [https://lib.cet.ac.il/pages/item.asp?item=1695&author=317 ים המלח - בין שימור לפיתוח], באתר מט"ח, אאוריקה, מאי 1997, גיליון 4

==הערות שוליים==

קטגוריה:סגל הארץ
קטגוריה:פובליציסטים ישראלים
קטגוריה:עיתונאי ספורט ישראלים
קטגוריה:זוכי פרס פראט
קטגוריה:בלוגרים ישראלים
קטגוריה:כתבים ישראלים לענייני איכות הסביבה
קטגוריה:ישראלים שנולדו ב-1964